ΓΡΑΠΤΗ ΕΡΩΤΗΣΗ E-3509/00

υποβολή: Stefano Zappal (PPE-DE) προς την Επιτροπή

(10 Νοεμβρίου 2000)

Θέμα: Νήσοι Pontine

Λαμβάνονταςπόψη ότι:

- υπάρχει στο Λάτιο της Ιταλίας αρχιπέλαγος γνωστό ως Νήσοι Pontine

- ο Υπουργός Περιβάλλοντος έχει προβλέψει τη δημιουργία του φυσικού οικοτόπου της Ponza και Palmarola"

- το Συμβούλιο Θαλάσσης έχει προβλέψει τη δημιουργία του θαλάσσιου πάρκου των Νήσων Pontine (Ponza, Palmarola και Zannone)"

- το Περιφερειακό Διοικητικό Δικαστήριο του Λατίου έχει αναστείλει τη δημιουργία του φυσικού οικοτόπου της Ponza και Palmarola"

- σύμφωνα με τις σχετικές ευρωπαϊκές οδηγίες έχει εκπονηθεί ο σχεδιασμός κατάταξης σε ζώνες των ειδικών ζωνών προστασίας και των τόπων κοινοτικού ενδιαφέροντος"

- οι τοπικοί πληθυσμοί, οι οποίοι δεν ερωτήθηκαν και παρόλο που είναι οι μοναδικοί φύλακες μιας περιοχήςψηλής αξίας που έχει διατηρηθεί μόνον χάρη σ' αυτούς, αρνούνται να δεχτούν τις ενεχόμενες δεσμεύσεις"

μπορεί η Επιτροπή να με πληροφορήσει:

- εάν προτίθεται να εμβαθύνει στο θέμα"

- εάν προτίθεται να εξακριβώσει κατά πόσον η ιταλική κυβέρνηση έχει σεβαστεί τις κοινοτικές κανονιστικές διατάξεις, κυρίως όσον αφορά τα συμφέροντα των πολιτών;

Απάντηση της κας Wallstrm εξ ονόματος της Επιτροπής

(12 Δεκεμβρίου 2000)

Στην συγκεκριμένη περίπτωση, το γεγονός ότι στο Isole Pontineπάρχουν τόποι κοινοτικής σημασίας που προτάθηκαν δυνάμει της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων, καθώς και της άγριας πανίδας και χλωρίδας(1) και ζώνες ειδικής προστασίας (SPA) που ταξινομήθηκαν δυνάμει της οδηγίας 79/409/ΕΟΚ του Συμβουλίου, της 2 Μαΐου 1979, περί διατηρήσεως των αγρίων πτηνών(2), σημαίνει ότι οι εν λόγω οδηγίες θα μπορούσαν να αποτελέσουν το εν δυνάμει σχετικό κοινοτικό δίκαιο.

Εντούτοις, βάσει των πληροφοριών που παρασχέθηκαν από το Αξιότιμο Μέλος του Κοινοβουλίου δεν μπορεί να στοιχειοθετηθεί επί του παρόντος καμία παράβαση, ελλείψει λόγων καταγγελίας όσον αφορά την εφαρμογή του κοινοτικού δικαίου.

Όσον αφορά το ότι πρέπει να ληφθείπόψη το δημόσιο συμφέρον σχετικά με τον καθορισμό περιορισμών για την διατήρηση της φύσης σε ορισμένες περιοχές, η Επιτροπή εφιστά την προσοχή του Αξιότιμου Μέλους του Κοινοβουλίου στο γεγονός ότι δενπάρχει καμία κοινοτική περιβαλλοντική νομοθεσία η οποία να προβλέπει ότι πρέπει να γίνονται διαβουλεύσεις με το κοινό πριν οι αρχές προβούν στον ορισμό φυσικών πάρκων.

Εντούτοις, γενικώς η Επιτροπήποστηρίζει τη συμμετοχή του κοινού στη λήψη αποφάσεων για το περιβάλλον, όπως αυτό καθίσταται προφανές από τις πρόσφατες νομοθετικές προτάσεις, όπως η οδηγία για την εκτίμηση των περιβαλλοντικών επιπτώσεων(3) και η οδηγία για την στρατηγική εκτίμηση των περιβαλλοντικών επιπτώσεων(4). Επιπλέον, η Κοινότητα έχειπογράψει τη σύμβαση Aarhus σχετικά με την πρόσβαση σε πληροφορίες, τη συμμετοχή του κοινού στη λήψη αποφάσεων και την προσφυγή στη δικαιοσύνη όσον αφορά περιβαλλοντικά θέματα, την οποία θα επικυρώσει το συντομότερο δυνατόν από νομική άποψη.

(1) ΕΕ L 206 της 22.7.1992.

(2) ΕΕ L 103 της 25.4.1979.

(3) Οδηγία 97/11/ΕΚ του Συμβουλίου, της 3ης Μαρτίου 1997, η οποία τροποποιεί την οδηγία 85/337/ΕΟΚ για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ L 73 της 14.3.1997).

(4) Πρόταση της Επιτροπής για οδηγία του Ευρωπαϊκού Κοινοβουλίου και του Συμβουλίου για την εκτίμηση των αποτελεσμάτων ορισμένων σχεδίων και προγραμμάτων στο περιβάλλον (Κοινή θέση της 30 Μαρτίου 2000, ΕΕ C 137 της 16.5.2000).